Onderwyser geskors na seksvideoArgieffoto Kwazi Mthethwa, woordvoerder van die KwaZulu-Natalse departement van onderwys, het gesê die onderwyser werk by ŉ plattelandse skool in Nqutu, naby Dundee. Sedert die skokvideo aan die lig gekom het, het ses skoliere na vore gekom en beweer hulle het met die betrokke onderwyser geslaap, het Mthethwa gesê. “Al die skoliere is 14 of 15 jaar oud,” het hy gesê. Volgens Mthethwa het Mthandeni Dlungwana, die LUR vir onderwys, die skool Donderdag besoek om ŉ saak van statutêre verkragting teen die onderwyser aanhangig te maak. Die wettige ouderdom vir instemming tot seks in Suid-Afrika is 16, maar die Skolewet verbied seksuele verhoudings tussen onderwysers en skoliere, ongeag hul ouderdom. Die polisie kon nie onmiddellik vir kommentaar bereik word nie.